Orinta Leiputė

Orinta Leiputė (g. 1973 m. sausio 19 d. Kaune) – pedagogė, Lietuvos politikė.

 Biografija 
1988 m. baigė Kauno 42–ą vidurinę mokyklą, 1992 m. Marijampolės aukštesniosios pedagoginės mokyklos Kauno filialą, ikimokyklinės įstaigos pedagogė. 1998 m. Klaipėdos universiteto Pedagogikos fakultete baigė vaikystės pedagogiką, bakalaurė. 2000 m. Lietuvos kūno kultūros akademijos edukologijos magistrė, 2004 m. Lietuvos kūno kultūros akademijos doktorantė. 1996 m. įgijo vyriausiosios darbų mokytojos kvalifikacinę kategoriją, 2000 m. I vadybinę kategoriją.

1991 m. Kauno 46–os vidurinės mokyklos (iki 2005 m. „Aukuro“ vidurinė mokykla) mokytoja, 1992 m. Kauno apskrities ugdymo ir globos centro vaikų veiklos organizatorė, 1993 m. darbų instruktorė, Kauno m. vaikų globos namų „Viltis“ darbų instruktorė, 1999 m. Kauno vaikų ir jaunimo globos namų vyr. auklėtoja, 2000 m. Kauno apskrities ugdymo ir globos centro direktoriaus pavaduotoja bei nuo 2000 m. Lietuvos kūno kultūros akademijos Kinoantropologijos ir sporto raidos katedros lektorė.

1994 m. Lietuvos socialdemokratinio jaunimo sąjungos, 1996 m. Lietuvos socialdemokratų partijos Kauno skyriaus narė, 1996 m. Lietuvos sakaliukų sąjungos Kauno skyriaus vadovė, Lietuvos socialdemokračių moterų sąjungos Kauno klubo pirmininkė, LSDMS pirmininkės pavaduotoja, nuo 2004 m. LSDP tarybos narė. Nuo 2009 m. vasario 7 d. LSDP Kauno skyriaus pirmininkė.

2002 m. Lietuvos kūno kultūros akademijos studentų mokslinės draugijos tarybos narė, politikių klubo „Milda“ narė, nuo 2005 m. klubo prezidentė. Lietuvos Respublikos Seimo narės Birutės Vėsaitės visuomeninė padėjėja.

2007–2011 m. ir 2011–2012 m. Kauno miesto savivaldybės tarybos narė.2011 m. Lietuvos savivaldybių tarybų rinkimai 

2012 m. Kauno m. savivaldybės mero pavaduotoja.„Politinės rokiruotės Kaune: naujas administracijos vadovas, pavaduotojas, vicemerė“. Vz.lt. Nuoroda tikrinta 2021-07-15.

2012–2016 m. Seimo narė.2012—2016 m. kadencijos Seimo narė

2016-2019 m. Kauno miesto mero patarėja jaunimo reikalų, kultūros, švietimo, sporto ir seniūnijų veiklos klausimais.http://www.kaunas.lt/ 

2019–2020 m. Kvalifikacijų ir profesinio mokymo plėtros centras, metodininkė.

2017 m. Lietuvos socialdemokračių moterų sąjungos (LSDMS) pirmininkė.http://lsdms.lt

2020–2024 m. Seimo narė.2020—2024 m. kadencijos Seimo narė

Naujajam 2024-2028 m. kadencijos Seimui pradėjus darbą, 2024 m. lapkričio 14 d. išrinkta Lietuvos Respublikos Seimo pirmininko pavaduotoja.

 Šaltiniai 

 Nuorodos 
 Asmeninė svetainė

Kategorija:Seimo nariai
Kategorija:Kauno politikai
Kategorija:Lietuvos pedagogai